Normaalweg is genade hier aan ons kant van die draad gelyk aan tweede kanse wat ons vir mekaar gee. Dit werk soos volg: (i) Jy oortree ’n reël. (ii) Ek besluit om jou te straf. (iii) Jy vra om verskoning. (iv) Ek aanvaar jou verskoning en gee aan jou ’n tweede kans. (v) Nou is dit jou verantwoordelikheid om weer my goedkeuring terug te wen. Kortom, ander moet ons genade verdien.
Soms wil my menslike verstand nie aanvaar dat God die mensdom nog genadig kan wees as ons na die mens se ongehoorsaamheid kyk nie.